**OBRAZEC ŠT. 6**

**OSNUTEK POGODBE**

S pregledom osnutka pogodbe se ponudnik seznani z njegovimi določili.

**Republika Slovenija, Urad Vlade Republike Slovenije za oskrbo in integracijo migrantov,**

Cesta v Gorice 15, 1000 Ljubljana,

ki ga zastopa mag. Katarina Štrukelj, direktorica

identifikacijska številka za DDV: 36389633

Matična številka: 2516250000

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV/Davčna št.

Matična št.

Številka računa:

(v nadaljnjem besedilu: izvajalec)

sklepata

**POGODBO O IZVAJANJU JAVNEGA NAROČILA VAROVANJA OBJEKTOV, LJUDI IN PREMOŽENJA V AZILNEM DOMU LJUBLJANA**

**ŠT. C1542-21-\_\_\_\_\_\_\_**

**Uvodne določbe**

**1. člen**

Pogodbeni stranki uvodoma ugotavljata, da:

* je naročnik izvedel postopek javnega naročila v skladu s 40. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3);
* se pogodba sklepa z izvajalcem, ki je bil izbran kot ekonomsko najugodnejši ponudnik na osnovi odločitve o oddaji javnega naročila št……,po objavi obvestila o naročilu na Portalu javnih naročil z oznako št. ………..;
* se s to pogodbo pogodbeni strani dogovorita o medsebojnih pravicah in obveznostih glede predmeta pogodbe;
* je predračun št. ………………. z dne ………….. priloga in sestavni del te pogodbe;
* sta dokumentacija za pripravo ponudbe za oddajo javnega naročila št. ………….. in ponudbena dokumentacija izvajalca št. …………………… z dne …………….osnovi za tolmačenje predmetne pogodbe.

**Predmet pogodbe**

**2. člen**

Predmet pogodbe je izvajanje varovanja objektov, ljudi in premoženja v Azilnem domu Ljubljana.

**Pogodbena vrednost**

**3. člen**

Pogodbena vrednost je \_\_\_\_\_\_\_\_\_\_\_\_\_\_\_ EUR brez DDV oziroma \_\_\_\_\_\_\_\_\_\_\_\_\_\_\_EUR z DDV.

V primeru, da se bodo zaradi večjih potreb sredstva okvirne pogodbene vrednosti izčrpala pred potekom obdobja veljavnosti pogodbe, lahko naročnik v primeru, da bo imel zagotovljena finančna sredstva, z izvajalcem, na podlagi 1. točke prvega odstavka 95. člena ZJN-3, sklene aneks k pogodbi, za povečanje okvirne pogodbene vrednosti za največ 30 %, v primeru izčrpanja slednje vrednosti, pa pogodba preneha veljati ne glede na njeno obdobje veljavnosti oziroma v primeru neizčrpanosti z dnem prenehanja veljavnosti.

**Lokacije varovanja**

**4. člen**

Varovanje se izvaja na lokaciji Azilnega doma Ljubljana, Cesta v Gorice 15.

**Način izvajanja varovanja**

**5. člen**

Za Azilni dom Ljubljana, Cesta v Gorice 15, 1000 Ljubljana se bo varovanje izvajalo 24 ur na dan, vse dni v letu s po šestimi varnostniki v vsaki izmeni, ki jih naročnik lahko poveča, glede na število nastanjenih in varnostno situacijo v azilnem domu. Naročnik si pridržuje pravico, da bo v primeru spremenjenih potreb bodisi povečal bodisi zmanjšal število zahtevanih varnostnikov vendar ne manj kot 5 varnostnikov.

**Obseg varovanja**

**6. člen**

Varovanje za azilni dom obsega:

1. Zagotavljanje reda na varovanem območju, ki obsega:

* preverjanje upravičenosti vstopa in izstopa oseb na recepciji ter površinski pregled vrhnjih oblačil in prtljage ter / ali pregled s kovinskim detektorjem, rentgenom in drugo tehnično opremo;
* vodenje seznama vstopov in izstopov prosilcev za mednarodno zaščito, obiskovalcev in drugih oseb;
* preprečevanje vstopa in izstopa brez najave pri recepciji;
* preprečevanje vstopa prosilcev za mednarodno zaščito in drugim nepooblaščenim osebam v upravne prostore.

2. Nadzor nad izvajanjem predpisov, ki določajo hišni red in ukrepanje v primeru kršitev, še zlasti z:

* rednim fizičnim nadzorom objektov in njihove okolice (obhodi);
* nadzorom z videonadzornim sistemom in govornimi napravami;
* nadzorom z uporabo detektorja kovin, rentgenom in drugo tehnično opremo;
* preprečevanjem poškodovanja in uničevanja opreme, objektov in ograje.

3. Varovanje vozil na parkirišču varovanega območja ter dvigovanje zapornice za uvoz in izvoz iz parkirišča.

4. Izvajanje nadzora nad požarno varnostjo, izvajanje predpisanih ukrepov v primeru požara oz. požarne ogroženosti ter opravljanje občasnih obhodov notranjosti in okolice objektov ter parkirnih mest.

5. Pred podpisom pogodbe se mora vzpostaviti stalna ekipa varnostnikov, ki se lahko menja le na pobudo naročnika, drugače zamenjava ni možna, razen po dogovoru z naročnikom v primeru, ko izvajalec na odsotnost varnostnika nima vpliva (npr. odpoved, daljša bolniška, dopust in podobno). Vsaka izmena mora imeti vodjo, ki bo v kontaktu z naročnikom. Vodja izmene mora dnevno poročati naročniku o dogajanju v objektu ter je odgovoren za izvajanje varovanja v dotični izmeni. Varnostniki morajo vzpostaviti evidenco prisotnosti tujcev in prosilcev ter preverjati prisotnost ter evidentirati prosilce in tujce pri obrokih ter jih evidentirali pri drugih aktivnostih po navodilu naročnika.

6. Izvajanje drugih del in nalog, ki so povezane s predmetom javnega naročila, po predhodnem pisnem ali ustnem naročilu naročnika.

**Pričetek in trajanje izvajanja varovanja**

**7. člen**

Pričetek izvajanja varovanja na lokaciji Azilnega doma Ljubljana, Cesta v Gorice 15, 1000 Ljubljana je z dnevom veljavnosti pogodbe (t.j. ob predložitvi finančnega zavarovanja za dobro izvedbo pogodbenih obveznosti) in se bo izvajalo do vključno 5. 12. 2024 (to je predvidoma 34 mesecev).

**Pravice in obveznosti pogodbenih strank**

**8. člen**

Izvajalec se obvezuje:

* da bo naročnika opozoril na vse okoliščine, za katere ve ali bi moral vedeti in bi lahko bile pomembne za opravljanje storitev,
* da bo za vsako spremembo pri izvajanju pogodbenih storitev predhodno pridobil pisno soglasje naročnika,
* da bo pravočasno opozoril na morebitne ovire pri izvajanju storitev,
* da bo ščitil interese naročnika,
* da bo vse storitve izvrševal strokovno, s strokovno usposobljenimi kadri in kakovostno, kot dober gospodar ter s skrbnostjo dobrega strokovnjaka v skladu z navodili naročnika in v skladu z v Republiki Sloveniji veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi,
* da bo vse medsebojne dogovore, podatke in dokumentacijo, ki je predmet tega naročila, varoval v skladu s poslovnimi običaji, ter z njimi ne bo seznanjal nepooblaščenih oseb oziroma javnosti,
* da z morebitnimi osebnimi in tajnimi podatki, s katerimi se bo seznanil, ne bo upravljal v nasprotju z določili Zakona o tajnih podatkih, Zakona o varstvu osebnih podatkov, Splošno uredba o varstvu podatkov in drugo veljavno zakonodajo,
* da bo pred pričetkom izvajanja varovanja izdelal načrt varovanja,
* da bo izvajal storitve varovanja 24 ur na dan, vse dni v letu, in sicer s po vsaj šestimi varnostniki v vsaki izmeni (razen če naročnik določi drugače),
* da njegovi zaposleni varnostniki izpolnjujejo pogoje iz Zakona o zasebnem varovanju (ZZasV-1) in zahteve, ki jih je določil naročnik,
* da bo v primeru nastanitev oseb ženskega spola v vsaki izmeni zagotovil eno osebo ženskega spola (varnostnica); v primeru nastanitve izključno oseb moškega spola, prisotnost osebe ženskega spola (varnostnice) ni potrebna,
* da bo pred podpisom pogodbe vzpostavil stalno ekipo varnostnikov, ki so v rednem delovnem razmerju za polni delovni čas pri izvajalcu in ki se lahko menja le na pobudo naročnika, drugače zamenjava ni možna, razen po dogovoru z naročnikom v primeru, ko izvajalec na odsotnost varnostnika nima vpliva (npr. odpoved, daljša bolniška, dopust in podobno). Da bo v primeru menjav naročniku vedno poslal nov, osvežen seznam ekipe,
* da bo vsaka izmena imela vodjo, ki bo v kontaktu z naročnikom. Vodja izmene dnevno poroča naročniku o dogajanju v objektu, koordinira delo varnostne službe, sodeluje z naročnikom in policijo ter je odgovoren za izvajanje varovanja in posredovanja informacij naročniku v dotični izmeni,
* da bo vsak teden do ponedeljka do 7. ure zjutraj posredoval naročniku tedenski razpored dela varnostnikov za prihajajoči teden,
* da bodo varnostniki pregledali tujce oziroma vlagatelje namere pred vstopom v stavbo,
* da bodo varnostniki po potrebi merili temperaturo in preverjali vse druge pogoje za vstop, ki bodo naročeni s strani naročnika,
* da bodo varnostniki nemudoma obvestili skrbnika pogodbe in druge osebe, ki jih določi naročnik o izrednih situacijah,
* da bodo varnostniki vzpostavili evidenco prisotnosti tujcev in prosilcev ter preverjali prisotnost in izvajali spremstvo tujcev oziroma vlagateljev namere do sob ter opravljali drugo spremstvo po naročilu naročnika,
* da bo z opremo in inventarjem, ki mu ga naročnik daje v uporabo ravnal kot dober gospodar,
* da bo zagotovil lastno opremo in da bo servisiranje lastne opreme, kot je npr.: računalnik, tiskalnik ipd., zagotovil sam,
* da bo zagotovil rentgen in v vsaki izmeni vsaj enega rentgenskega operaterja,
* da bo zagotavljal pisarniški material in ostalo potrebno varovalno opremo in potrošni material,
* da bo vzpostavil sistem nadzora nad delom varnostnikov s primerno tehnično opremo, skladno z Zakonom o zasebnem varovanju (Uradni list RS, št. 17/11). Izvajalec mora zagotoviti trikrat tedensko nadzor usposobljenega osebja (varnostnik nadzornik, varnostnik menedžer), ki bo nadzorovalo strokovno usposobljenost varnostnikov, psihofizično stanje, urejenost in podobno in o tem poročal naročniku ter vzpostaviti digitalno vodenje in nadzor nad varovanjem (NFC sistem),
* da bo s podatki o zaposlenih, prosilcih ter osebah z mednarodno zaščito ravnal v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo) ter Zakonom o mednarodni zaščiti (Uradni list RS, št. 16/17 – uradno prečiščeno besedilo in 54/21), ter Splošno uredbo o osebnih podatkih,
* da bo opravljal storitve varovanja izključno z varnostniki, ki so za delo primerno usposobljeni, so v rednem delovnem razmerju s polnim delovnim časom z izvajalcem ter jim je bila podeljena pravica do neposrednega opravljanja varovanja,
* da bo na podlagi pisne pritožbe naročnika najkasneje v roku 72 ur od prejema le-te izvedel zamenjavo varnostnika, ki je varovanje opravljal v nasprotju s pogodbo. V kolikor izvajalec varnostnika ne zamenja, ga lahko naročnik odslovi z objekta,
* da bo za izvajanje varovanja imel licenco za upravljanje z varnostno-nadzornim centrom (VNC) ali najem VNC pri subjektu, ki je imetnik veljavne licence za upravljanje z VNC. V primeru, da bo ponudnik imel najem VNC mora pogodbenika označiti kot drugi gospodarski subjekt in za njega priložiti vsa dokazila. Izvajalec mora ves čas pogodbe zagotavljati lasten ali s pogodbo zagotovljen VNC. V kolikor bo izvajalec iz naslova merila za izbor VNC iz razpisne dokumentacije prejel dodatne točke, ker je v ponudbi navedel, da ima lasten VNC, je dolžan ves čas trajanja pogodbe zagotavljati lasten VNC.

- da bo imel odločbo AKOS-a o dodelitvi radijskih frekvenc za področje Slovenije

1. ponudnik mora zagotavljati medsebojno neposredno neprekinjeno komunikacijo s pooblaščenim varnostnim nadzornim centrom (glavnim in nadomestnim) z možnostjo prioritetnega klica v sili)
2. namen neprekinjene in neposredne komunikacije je zagotavljanje neprekinjene komunikacije med varnostnim osebjem, saj gre za objekte posebnega družbenega pomena. Zato mora ponudnik zagotoviti neprekinjeno komunikacijo s pooblaščenima varnostno nadzornima centroma po komunikacijskem mediju, ki zagotavlja neodvisno komunikacijo in nezasedenost tudi v primeru izrednih razmer, ko so javne komunikacije prekinjene ali prezasedene. Možnost klica v sili varnostniku omogoča, da lahko tudi ob zasedenih komunikacijskih linijah takoj vzpostav stik z varnostno nadzornima centroma.

* da bo ime lastno intervencijsko enoto,
* da bo 40 % varnostnikov na seznamu imelo vsaj V. stopnjo izobrazbe,
* da bo imel na seznamu varnostnikov najmanj 30 varnostnikov ves čas izvajanja pogodbe.

Naročnik se obvezuje:

* + da bo strokovnim delavcem (varnostnikom) izvajalca omogočil dostop do lokacije,
  + da bo strokovnim delavcem (varnostnikom) zagotovil video nadzorni in protipožarni sistem, telefonske zveze ter primeren in opremljen prostor za varnostnika receptorja,
  + da bo strokovnim delavcem (varnostnikom) nudil potrebne podatke za izvedbo predmeta naročila,
  + da bo na vidno mesto izobesil hišni red, s katerim morajo biti seznanjeni vsi strokovni delavci (varnostniki),
  + da bo zagotovil popoln seznam zaposlenih in stanovalcev v objektu ter seznam internih telefonskih številk odgovornih oseb v objektu,
  + da bo pred začetkom izvajanja storitev po predmetni pogodbi omogočil ogled prostorov v objektu,
  + da bo pred izvajanjem storitev po predmetni pogodbi zapisniško predal prostor in opremo, v katerem bo izvajalec opravljal svojo dejavnost,
  + da bo pred začetkom izvajanja storitev po predmetnem javnem naročilu zapisniško predal ključe objekta;
  + da bo izvajalca seznanil s posebnostim objekta, ki ga varuje in problematičnimi deli, ki so najbolj izpostavljeni.

**Varnostniki**

**9. člen**

Vsi varnostniki / varnostnice morajo izpolnjevati pogoje iz ZZasV-1, od katerih pa mora biti v vsaki izmeni ena oseba ženskega spola. V ekipi 6 varnostnikov je predvideno delovno mesto varnostnika - receptorja 24/7, varnostnika - rentgenologa 24/7 in 4 varnostnikov. Eden izmed teh šestih varnostnikov mora biti vodja izmene. Delovna mesta se lahko spreminjajo glede na dejanske potrebe naročnika – v primeru nastanitve samih moških prosilcev prisotnost osebe ženskega spola ni potrebna. Varnostnik vodja izmene mora imeti vsaj V. stopnjo izobrazbe.

Varnostnik mora v skladu z 32. členom ZZasV-1 izpolnjevati naslednje splošne pogoje:

1. da je star najmanj 18 let;
2. da ima državljanstvo države članice Evropske unije, Evropskega gospodarskega prostora ali Švicarske konfederacije;
3. da je strokovno usposobljen glede na vrsto del, ki jih bo opravljal;
4. da je varnostno preverjen in nima varnostnih zadržkov;
5. da mu v obdobju zadnjih dveh let ni bila odvzeta službena izkaznica zaradi kršitev tega zakona;
6. da je zdravstveno in psihično sposoben glede na vrsto del, ki jih bo opravljal;
7. da aktivno obvlada slovenski jezik.

Varnostnik mora poleg z zakonom določenih pogojev najmanj pasivno obvladati angleški jezik. Naročnik si ves čas pogodbe pridržuje preverjat znanje angleškega jezika. Varnostnik mora imeti urejen status varnostnika in imeti veljavno službeno izkaznico, iz katere bodo jasno razvidna pooblastila.

Receptor mora poleg zgornjih zahtev izpolnjevati še poznavanje dela z računalnikom (Windows okolje, orodja MS Office) ter srednješolsko raven znanja angleškega jezika. Naročnik si pridržuje pravico, da lahko zahteva zamenjavo receptorja in ostalih varnostnikov.

Varnostniki morajo biti opremljeni z ustrezno službeno obleko in primerno obutvijo. Izvajalec bo moral za izvajanje varovanja zagotoviti tudi primerno brezhibno opremo, kot je kovinski detektor (na vhodu), rentgen (na vhodu), svetilke (vsi varnostniki), brezžične zveze (vsi varnostniki), plinski razpršilec (vsi varnostniki), sredstva za vklepanje in vezanje (vsi varnostniki), varnostne rokavice (vse varnostniki) in ostala potrebna materialno tehnična sredstva ter pisarniški material. Za eno delovno mesto mora izvajalec zagotoviti računalnik in tiskalnik. Stroški opreme morajo biti vključeni v ceni ure varovanja.

V primeru, da naročnik na kraju samem ugotovi, da varnostnik krši določila pogodbe in Kodeks ravnanja uslužbencev Urada Vlade Republike Slovenije za oskrbo in integracijo migrantov in vseh ostalih oseb, ki delujejo na področju mednarodne zaščite, do prosilcev za mednarodno zaščito in oseb s priznano mednarodno zaščito, o tem seznani vodjo izmene, varnostnika pa napoti iz objekta.

Varnostnik bo moral s podatki o prosilcih za mednarodno zaščito in osebah s priznano mednarodno zaščito ravnati v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20) ter Zakonom o mednarodni zaščiti (Ur. l. RS, št. 16/17 – uradno prečiščeno besedilo in 54/21).

Izvajalec bo moral varovanje izvajati strokovno, moral bo organizirati nadzor nad varovanjem s pomočjo tehnične opreme ob vsakem času. Varnostniki bodo ob nastopu dela seznanjeni s Kodeksom ravnanja uslužbencev Urada Vlade Republike Slovenije za oskrbo in integracijo migrantov in vseh ostalih oseb, ki delujejo na področju mednarodne zaščite, do prosilcev za mednarodno zaščito in oseb s priznano mednarodno zaščito. Omenjen kodeks bodo tudi podpisali. Kršitev kodeksa pomeni takojšnjo zamenjavo varnostnika.

Izvajalec mora zagotavljati, da bo na posameznem objektu delalo ves čas vsaj 60% varnostnikov, ki imajo 6 mesecev ali več delovnih izkušenj s področja varovanja. Izvajalec bo moral ves čas izvajanja pogodbenih storitev naročniku omogočiti preverjanje skladnosti seznama zaposlenih (določenih za izvajanje pogodbenih storitev) z dejanskim stanjem.

Izvajalec mora naročnika tudi obveščati o vseh sklenitvah in prekinitvah delovnih razmerij delavcev, ki bodo sodelovali pri izvajanju pogodbenih storitev (v primeru kadrovske spremembe mora izvajalec predložiti vsa dokazila za nove kadre). Izvajalec bo moral ves čas izvajanja pogodbenih storitev naročniku omogočiti preverjanje skladnosti seznama zaposlenih (določenih za izvajanje pogodbenih storitev) z dejanskim stanjem.

Izvajalec mora naročnika nemudoma obvestiti o vsakem disciplinskem ali drugem postopku, ki ga zoper svojega delavca sproži v zvezi z izvajanjem pogodbenih storitev. Naročnik si pridržuje pravico, da zahteva zamenjavo varnostnika. Izvajalec ga je dolžan zamenjati v roku 72 ur.

Dogovori med naročnikom in izvajalcem so poslovna skrivnost.

**Načrt fizičnega varovanja**

**10. člen**

Izvajalec mora pred prevzemom varovanja, na podlagi predhodnega ogleda in varnostne ocene, narediti načrt varovanja in oceno ogroženosti ter ga predložiti naročniku.

Načrt fizičnega varovanja mora obsegati:

1. opis varovanega območja, objektov, ljudi in premoženja;
2. načrt ali skico varovanih objektov in območja;
3. opis in skice fizičnega in tehničnega varovanja objekta in območja;
4. organizacijo službe varovanja;
5. načrt uporabe telekomunikacijskih zvez;
6. ukrepe in postopke službe varovanja;
7. ukrepe službe varovanja ob naravnih in drugih nesrečah, izrednem stanju, krizi in vojni;
8. načrtovane ukrepe za preverjanje vseh postopkov in ukrepov varovanja;
9. opredeljeno tehnično varovanje po območjih;
10. sodelovanje s Policijo, regijskim centrom za obveščanje, gasilci, reševalno službo in drugimi pristojnimi službami;
11. dodatne ukrepe v primeru zasedenosti objektov preko nazivne kapacitete;
12. varovanje, izdajo in sprejem ključev;
13. ukrepe ob grožnjah, najdbi ali eksploziji eksplozivnih sredstev in sumljivih pošiljkah;
14. oceno splošne ogroženosti oziroma tveganja.

Poleg zgoraj navedenega, mora izvajalec v roku 30. dni od začetka izvajanja varovanja izdelati varnostni elaborat, ki se enkrat letno preveri in obnovi na dejansko stanje.

Naročnik si pridržuje pravico kadarkoli in brez predhodne najave kontrolirati izvajanje storitve varovanja. Prav tako mora izbrani ponudnik vzpostaviti notranji nadzor ter o ugotovitvah in ukrepih poročati naročniku.

**Reklamacije**

**11. člen**

Morebitne reklamacije in pripombe na opravljeno storitev naročnik poda v pisni obliki na elektronski naslov izvajalčevemu skrbniku pogodbe takoj ob nastanku le-te, izvajalec pa je dolžan reklamacijo rešiti v najkrajšem možnem času oziroma najkasneje v roku 24 - ih ur od prejema reklamacije.

**Cene**

**12. člen**

Cene morajo biti izražene v evrih.

Cene morajo vključevati vse elemente iz katerih so sestavljene npr.: potne stroške, stroške varovanja, manipulativne stroške, davek na dodano vrednost, ostale nepredvidene stroške, morebitni popust in vse ostale morebitne stroške, ki jih bo imel ponudnik z realizacijo naročila. Naročnik naknadno ne bo priznaval nobenih stroškov.

Vse cene s ponudbenih predračunov z upoštevanim davkom na dodano vrednost so fiksne za 1 leto od **sklenitve pogodbe** ne glede na morebitne spremembe minimalne plače.

Zaradi možnosti sprememb višine minimalne plače, na podlagi sprememb Zakona o minimalni plači (Uradni list RS, št. 13/10, 92/15 in 83/18), ki vplivajo na ceno varovanja, pogodbene cene ne bodo fiksne za ves čas trajanja pogodbe. Cene navedene v ponudbenem predračunu izvajalca se lahko zvišajo le v višini (%) spremembe zneska minimalne plače, ki jo določa veljavna zakonodaja s področja minimalne plače. Ponudnik mora pred uveljavitvijo spremembe cene na enoto mere, predložiti naročniku zahtevek za spremembo cen z dokazili o upravičenosti predlagane spremembe in sicer najkasneje v 30 koledarskih dni od spremembe višine minimalne plače in predložiti nov ponudbeni predračun, ki bo vključeval predlagane spremembe cene na enoto mere. Naročnik se mora s spremembo cen na enoto mere strinjati, kar bo potrdil s sklenitvijo aneksa k pogodbi. Spremembe cen ne smejo presegati zagotovljene ocenjene višine sredstev naročnika ter spremembe ne smejo spreminjati splošno naravo pogodbe o izvedbi javnega naročila.

V primeru izvajanja varovanja v posebnih okoliščinah (varovanja ljudi v karanteni in podobno) bo naročnik predhodno obvestil izvajalca koliko varnostnikov potrebuje in kdaj. V takem primeru se od izvajalca pričakuje, da zagotovi ustrezno opremo za zaposlene in na računu posebno specificira ure, ko se je varovalo v posebnih okoliščinah. Storitev varovanja v posebnih okoliščinah se izvaja le na pobudo naročnika v kriznih razmerah in se plačuje le za točno določene ure, ko se je varovalo krizno območje. V tem primeru se urna postavka poviša za 10 % in v tem povečanju so zajeti vsi dodatni stroški.

**Način obračuna in rok plačila**

**13. člen**

Izvajalec bo do petega dne v mesecu za izvedene storitve v preteklem mesecu skladno z Zakonom o opravljanju plačilnih storitev za proračunske uporabnike ((Uradni list RS, št. 77/16, 47/19, v nadaljevanju: ZOPSPU-1) izdal elektronski račun (E-račun).

Na e-računu mora biti obvezno navedena številka pogodbe, na podlagi katerega se račun izstavlja. E-računu mora biti v elektronski obliki priložen razpored dela za tekoči mesec.

E-račun bo naročnik plačal 30. dan od dneva uradnega prejema pravilno izstavljenega računa, potrjenega s strani naročnika. V primeru reklamacije se e-račun zavrne, izvajalec ga predloži ponovno po uspešno rešeni reklamaciji, plačilo pa se izvede 30. dan po ponovnem prejemu.

Rok plačila začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

V primeru zamude plačila lahko izvajalec zahteva plačilo zakonskih zamudnih obresti.

**Pogodbena kazen**

**14. člen**

Naročnik v primeru zamude pri izvedbi storitve iz 7. člena te pogodbe, izvajalcu zaračuna pogodbeno kazen v višini 2 % od (naročene) vrednosti zamujene izvedbe storitve, za vsako uro zamude pri izvedbi, vendar največ 10 % vrednosti zamujene izvedbe storitve.

Če je škoda, ki jo je naročnik utrpel zaradi zamude izvajalca, večja od pogodbene kazni, ima naročnik pravico zahtevati razliko do polne odškodnine.

Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tej pogodbi.

Pogodbeni stranki sta soglasni, da v primeru zamude z izpolnitvijo izvajalca ob sprejemu izpolnitve naročnik ni dolžan izvajalca posebej obvestiti o pridržanju pravice do obračuna pogodbene kazni, temveč se pogodbena kazen obračuna v skladu z določili te pogodbe ob vsaki zamudi brez obvestila.

V primeru, da izvajalec na podlagi pritožbe naročnika preko elektronske pošte skrbniku pogodbe ne bo najkasneje v roku 1 tedna od prejema le-te izvedel zamenjavo varnostnika, ki je varovanje opravljal v nasprotju s pogodbo, izvajalec lahko zaračuna pogodbeno kazen za vsakih 24 ur zamude v višini 250 eur in ga odslovi iz objekta.

V primeru zahtevanja povečanega števila varnostnikov mora izvajalec v roku, ki ni krajši od 72 ur, zagotoviti dodatne varnostnike v nasprotnem primeru se za vsakega varnostnika, ki ga ne zagotovijo, lahko zračuna pogodbena kazen v višini 250 EUR na dan.

V primeru, da varnostnika ni na objektu ob določeni uri skladno z razporedom, si naročnik pridržuje pravico zaračunati pogodbeno kazen v višini 25 EUR za vsako začeto uro zamude.

V primeru vsake druge kršitve pogodbe bo naročnik pisno opozoril izvajalca in v kolikor kršitve ne bodo opravljene v postavljenem roku, si naročnik pridržuje pravico do zaračunavanja pogodbene kazni v višini 250 EUR.

**Finančno zavarovanje za dobro izvedbo pogodbenih obveznosti**

**15. člen**

Izvajalec se obveže, da bo najkasneje v 8 (osmih) dneh po obojestranskem podpisu pogodbe, za zavarovanje dobre izvedbe pogodbenih obveznosti, predložil naročniku kavcijsko zavarovanje zavarovalnice »na prvi poziv« oz. bančno garancijo »na prvi poziv« za dobro izvedbo pogodbenih obveznosti skladno s pogoji javnega naročila (v nadaljevanju garancija za dobro izvedbo pogodbenih obveznosti), v višini 5 % od skupne pogodbene vrednosti z DDV iz 3. člena te pogodbe, to je \_\_\_\_\_\_\_\_\_ EUR */Izpolni se v fazi sklepanja pogodbe/*. Garancija za dobro izvedbo pogodbenih obveznosti mora veljati še najmanj 30 dni po preteku veljavnosti pogodbe.

Predložitev garancije za dobro izvedbo pogodbenih obveznosti je pogoj za veljavnost pogodbe. Če izvajalec v roku, navedenem v prvem odstavku tega člena, ne predloži garancije za dobro izvedbo pogodbenih obveznosti, se šteje, da pogodba ni veljavna, naročnik pa bo uveljavil finančno zavarovanje za resnost ponudbe. Garancijo za dobro izvedbo pogodbenih obveznosti ima naročnik pravico unovčiti v primeru, da izvajalec ne bo pravočasno in pravilno izpolnjeval svojih pogodbenih obveznosti, zahtev iz razpisne dokumentacije ali veljavnih predpisov.

Naročnik bo unovčil zavarovanje za dobro izvedbo posla v primeru:

* če izvajalec ne po pričel izvajati svojih obveznosti v skladu z določili pogodbe ali
* če izvajalec ne bo izpolnil svojih obveznosti v skladu z določili pogodbe ali
* če izvajalec ne bo pravočasno izpolnil svojih obveznosti v skladu z določili pogodbe ali
* če izvajalec ne bo pravilno izpolnil svojih obveznosti v skladu z določili pogodbe ali
* če bo izvajalec prenehal izpolnjevati svoje obveznosti v skladu z določili pogodbe.

V kolikor bo delno vnovčeno zavarovanje za dobro izvedbo pogodbenih obveznosti, bo moral izvajalec v roku deset delovnih dni od vnovčenja predložiti novo zavarovanje s preostalo višino. V kolikor bo v celoti vnovčeno zavarovanje za dobro izvedbo pogodbenih obveznosti, bo moral izvajalec v roku deset delovnih dni od vnovčenja predložiti novo zavarovanje v višini in trajanju kot izhaja iz prvega odstavka in drugega odstavka tega člena. V kolikor bo med trajanjem pogodbe prišlo do sprememb, ki bi imele vpliv na višino in trajanje zavarovanja, bo moral izvajalec temu ustrezno spremeniti tudi zavarovanje oziroma podaljšati veljavnost zavarovanja.

V primerih zamud ali kršitev, za katere je v tej pogodbi določena pogodbena kazen, se prvenstveno obračuna pogodbena kazen na način, določen s pogodbo, zavarovanje za dobro izvedbo pogodbenih obveznosti pa se lahko unovči poleg zaračunavanja pogodbene kazni, če zamuda za vsako posamezno kršitev oziroma nepravilnost traja več kot deset dni.

Če se bodo med trajanjem pogodbe podaljšali roki za izvedbo posla ali v primeru drugih sprememb, ki vplivajo na zavarovanje, mora izvajalec temu ustrezno spremeniti tudi zavarovanje za dobro izvedbo pogodbenih obveznosti oziroma podaljšati njegovo veljavnost.

**Trajanje pogodbe**

**16. člen**

Pogodba je sklenjena, ko jo podpišeta obe pogodbeni stranki.

Pogodba začne veljati z izpolnitvijo obveznosti izvajalca iz prvega odstavka 14. člena te pogodbe ter se prične uporabljati z dnem veljavnosti pogodbe.

Pogodba se sklepa za obdobje uporabe do vključno 5. 12. 2024 (to je predvidoma 34 mesecev) oziroma do porabe sredstev pogodbene vrednosti.

Pogodba se lahko izjemoma podaljša za obdobje do končne odločitve in veljavnosti pogodbe v novem postopku izbire ponudnika za naročilo, ki je predmet te pogodbe, v kolikor bo imel naročnik zagotovljena sredstva.

**Protikorupcijska klavzula**

**17. člen**

Če kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njenemu predstavniku, zastopniku, posredniku,

je pogodba nična.

**18. člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu izpolnjena ena ali več naslednjih okoliščin:

1.  da izvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

**19. člen**

V primeru ugotovljene izpolnitve okoliščine iz prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

**20. člen**

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 18. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**Skrbništvo pogodbe**

**21. člen**

*/izpolni se v fazi sklepanja pogodbe/*

Tehnični skrbnik pogodbe s strani naročnika je:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vsebinski skrbnik pogodbe s strani naročnika je:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik te pogodbe za izvajalca je:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (e-mail), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (telefon).

**Obdelava osebnih podatkov**

**22. člen**

Naročnik je na podlagi 9. člena Zakona o varstvu osebnih podatkov (Uradni list RS, št. 94/07 – uradno prečiščeno besedilo in 177/20; v nadaljevanju ZVOP-1) v okviru izvrševanja zakonskih pristojnosti, nalog ali obveznosti, pristojen tudi za obdelavo raznovrstnih osebnih podatkov posameznikov, ki so nujni za potrebe izvedbe storitve opravljanja varovanja objektov, ljudi in premoženja na lokaciji Azilnem domu Ljubljana in da bo izvajalec ob izvajanju storitev prišel v stik z osebnimi podatki oseb.

S to pogodbo naročnik kot upravljavec osebnih podatkov pooblašča izvajalca za pogodbenega obdelovalca osebnih podatkov (v skladu Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES, Splošna uredba o varstvu podatkov, v nadaljnjem besedilu: GDPR), s katerimi bi lahko stopil v stik pri zagotavljanju storitev v skladu s to pogodbo, in sicer izključno v primerih in v obsegu, navedenih v prejšnjem odstavku.

**23. člen**

S to pogodbo se obdelovalec zavezuje, da bo v imenu in za račun upravljavca obdeloval osebne podatke v obsegu in na način, določen v tej pogodbi, morebitnih dodatnih pisnih navodilih ter v skladu z določili Splošne uredbe o varstvu podatkov in veljavnim zakonom, ki ureja varstvo osebnih podatkov v Republiki Sloveniji.

**24. člen**

Obdelovalec bo za namen izvajanja storitve varovanja obdeloval le tiste osebne podatke oseb, ki so nujni za potrebe izvedbe izvajanja receptorske službe in vodenja evidenc skladno s to pogodbo.

Obdelovalec za upravljavca obdeluje osebne podatke samo za namen dostopa v prostore Azilnega doma ter jih ne sme obdelovati za noben drug namen.

**25 . člen**

Obdelovalec ne sme posameznih opravil v zvezi z obdelavo osebnih podatkov brez predhodnega pisnega dovoljenja upravljavca osebnih podatkov prenesti v obdelavo pogodbenemu podobdelovalcu.

**26. člen**

Obdelovalec mora v roku petnajstih (15) dni od prenehanja pogodbe nepovratno in učinkovito izbrisati oziroma uničiti vse osebne podatke oziroma dokumente, ki jih obdeluje za upravljavca. Ravno tako mora trajno izbrisati vse morebitne kopije, vključno z varnostnimi kopijami.

**27. člen**

Upravljavec je dolžan pred posredovanjem osebnih podatkov obdelovalcu zagotoviti in izvesti ustrezne tehnične in organizacijske ukrepe, s katerimi zagotovi, da se obdelajo samo osebni podatki, ki so potrebni za posamezen namen obdelave. V okviru te dolžnosti mora upravljavec obdelovalcu posredovati ali naložiti obdelavo le nujno potrebnega obsega osebnih podatkov in obdelave osebnih podatkov ter samo za obdobje, ki je nujno potrebno.

Obdelovalec lahko zavrne obdelavo osebnih podatkov, če obstaja dvom o tem, ali obstaja zakonita podlaga za obdelavo osebnih podatkov.

Upravljavec lahko od obdelovalca zahteva informacije in poročila o zagotavljanju postopkov in ukrepov za zagotavljanje varnosti obdelave osebnih podatkov, ki so predmet te pogodbe.

**28. člen**

Obdelovalec je dolžan upravljavcu v skladu s Splošno uredbo o varstvu podatkov pomagati pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki.

Obdelovalec se zaveže, da bo brez nepotrebnega odlašanja obvestil upravljavca, če bo ocenil, da navodilo upravljavca krši določila Splošne uredbe ali nacionalne zakonodaje s področja varstva osebnih podatkov.

Obdelovalec se zavezuje, da v primeru nastanka kršitev varnosti osebnih podatkov (npr. uničenje podatkov, vdor v informacijski sistem ali v prostore obdelovalca, nepooblaščen dostop) o tem takoj oziroma najkasneje v roku 24 ur pisno obvesti upravljavca ter izvede vse možne ukrepe za prenehanje kršitve in odpravo škodljivih posledic.

Pisno obvestilo mora skladno s 3. točko 33. člena GDPR vsebovati opis kršitve varnosti osebnih podatkov, skupaj z vrstami in številom osebnih podatkov ter kategorijami in številom prizadetih posameznikov. V pisnem obvestilu mora obdelovalec navesti tudi opis verjetnih posledic kršitve varstva osebnih podatkov in ukrepe, ki jih je sprejel za omejitev kršitve.

Obdelovalec mora ves čas sodelovati z upravljavcem z namenom odprave ali zmanjšanja posledic kršitve, ugotavljanja morebitne škode, izvedbe zakonskih obveznosti glede obveščanja upravljavca in posameznikov ter izvajanja navodil upravljavca.

**29. člen**

Obdelovalec bo zagotovil, da bodo do osebnih podatkov dostopali in jih drugače obdelovali samo tisti zaposleni, ki so za obdelavo teh osebnih podatkov pooblaščeni v skladu s svojimi delovnimi nalogami pri obdelovalcu.

Pri dostopanju do osebnih podatkov in njihovi drugi obdelavi mora obdelovalec zagotavljati varnost obdelave osebnih podatkov v skladu z notranjimi predpisi upravljavca, s svojimi notranjimi splošnimi predpisi o varnosti obdelave osebnih podatkov in morebitnimi drugimi predpisi in navodili, ki urejajo varnost poslovnih procesov in informacijsko varnost.

**30. člen**

Obdelovalec je dolžan na zahtevo upravljavca predložiti opis konkretnih organizacijskih, tehničnih in logičnih postopkov in ukrepov za varnost obdelave osebnih podatkov.

Upravljavec lahko obdelovalcu predlaga konkretne usmeritve glede ukrepov za zagotavljanje varnosti obdelave osebnih podatkov oziroma morebitne posebne predloge glede uporabe določene strojne ali programske opreme oziroma baze osebnih podatkov.

**31. člen**

Obdelovalec je upravljavcu dolžan omogočiti izvrševanje nadzora nad izvajanjem postopkov in ukrepov za zagotavljanje varnosti obdelave osebnih podatkov. Nadzor se izvaja v delovnem času obdelovalca, pri čemer upravljavec ni dolžan predhodno obvestiti obdelovalca o nameravanem prihodu. Oseba, ki vrši nadzor, mora obdelovalcu izkazati upravljavčevo pooblastilo za izvajanje nadzora.

**32. člen**

Obdelovalec mora pri izvrševanju določil z organizacijskimi, tehničnimi in logično - tehničnimi postopki in ukrepi zagotoviti tako varovanje osebnih podatkov, da se preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava tako, da se:

- varujejo prostori (zaklepanje prostorov, predalov in omar), oprema in sistemska programska oprema, vključno z vhodno - izhodnimi enotami;

- varuje aplikativna programska oprema, s katero se obdelujejo osebni podatki;

- preprečuje nepooblaščen dostop do osebnih podatkov pri njihovem prenosu, vključno s prenosom po telekomunikacijskih sredstvih in omrežjih;

- zagotavlja učinkovit način blokiranja, uničenja, izbrisa ali anonimiziranja osebnih podatkov;

- omogoča poznejše ugotavljanje, kdaj so bili posamezni podatki vneseni v zbirko osebnih podatkov, uporabljeni ali drugače obdelani in kdo je to storil.

Prostori obdelovalca, v katerih se obdelujejo osebni podatki upravljavca, morajo biti fizično varovani, npr. s kontrolo vstopa z vstopno kartico, videonadzorom vstopa ali alarmom gibanja po prostorih.

Dostop v varovane prostore je dovoljen le tistim zaposlenim, katerih pravica do vstopa v posamezni prostor izhaja iz notranje organizacije obdelovalca.

**33. člen**

Dostop do sistemske in aplikativne programske opreme mora biti varovan s sistemom gesel za avtorizacijo in identifikacijo uporabnikov (posebej na ravni sistemske programske opreme in aplikativne programske opreme), ki omogoča dostop samo določenim pooblaščenim delavcem in delavcem, ki za obdelovalca po pogodbi opravljajo servisiranje računalniške in programske opreme.

Program oziroma aplikacija mora biti sestavljena tako, da je obdelava podatkov ponovljiva, ter da ob prekinitvi obdelav ne pride do izgube, uničenja ali sprememb podatkov.

Vsak nov program ali spremembo pri obstoječih programih je treba pred redno uporabo testirati na testnem vzorcu. Razvojni programi in testne podatkovne zbirke morajo biti ločene od produkcijskega okolja.

**34. člen**

Nosilci osebnih podatkov morajo biti hranjeni v varovanih prostorih, izven varovanih prostorov (hodniki, skupni prostori, ipd.) pa morajo biti vedno zaklenjeni v ognjevarni in protivlomno zaščiteni omari.

**34. člen**

Osebni podatki morajo biti pri prenosu po telekomunikacijskih sredstvih in omrežjih zaščiteni.

**35. člen**

Obdelovalec osebnih podatkov mora zagotoviti integriteto (nespremenljivost), zaupnost, dostopnost in sledljivost (ustrezno revizijsko sled) osebnih podatkov.

Obdelovalec mora zagotoviti sledljivost operacij pri obdelovanju osebnih podatkov.

Obdelovalec osebnih podatkov zagotovi sledljivost vseh operacij, izvedenih na osebnih podatkih, tako da je omogočeno poznejše ugotavljanje, kdaj so bili posamezni osebni podatki uporabljeni ali vnešeni v zbirko osebnih podatkov in kdo je to storil, in sicer za obdobje, ko je mogoče zakonsko varstvo pravice posameznika zaradi nedopustnega posredovanja osebnih podatkov.

Upravljavec osebnih podatkov mora za vsako posredovanje osebnih podatkov zagotoviti, da je mogoče pozneje ugotoviti, kateri osebni podatki so bili posredovani, komu, kdaj in na kakšni podlagi, in sicer za obdobje, ko je mogoče zakonsko varstvo pravice posameznika zaradi nedopustnega posredovanja osebnih podatkov.

**36. člen**

Obdelovalec se zaveže, da bo upravljavcu povrnil stroške izrečenih glob in stroškov postopka, če se bom tekom prekrškovnega postopka izkazalo, da so bile upravljavcu izrečene zaradi nezakonitih ravnanj obdelovalca.

**37. člen**

Obdelovalec je dolžan skrbeti, da bodo zaposleni, ki opravljajo dela in naloge obdelave osebnih podatkov, ki je predmet te pogodbe, varovali vse podatke, s katerimi se seznanijo pri opravljanju njihovih del in nalog, kot zaupne. Dolžnost varovanja tajnosti osebnih podatkov te osebe obvezuje tudi pri prenehanju zaposlitve oziroma opravljanja konkretnih delovnih nalog, povezanih z osebnimi podatki upravljavca.

Zaposleni pri obdelovalcu podpišejo izjave, da so seznanjeni s predpisi s področja varovanja osebnih podatkov, ter z internimi akti obdelovalca, ki se nanašajo na obdelavo osebnih podatkov. Izjave podpišejo tudi zaposleni, ki v delovni proces obdelave osebnih podatkov upravljavca pristopijo tekom izvajanja te pogodbe.

Obdelovalec podpisane izjave zaposlenih posreduje upravljavcu v sedmih delovnih dneh. Obdelovalec v sedmih delovnih dneh, po začetku izvajanja delovnih nalog, upravljavcu posreduje tudi podpisane izjave tistih zaposlenih, ki bodo k izvajanju te pogodbe pristopili tekom izvajanja te pogodbe.

**38. člen**

Obdelovalec je dolžan pri izpolnjevanju predmeta te pogodbe ravnati s skrbnostjo dobrega strokovnjaka.

**39. člen**

Obdelovalec mora upravljavcu na njegovo predhodno zahtevo posredovati vse informacije, ki dokazujejo izpolnjevanje obveznosti iz pogodbe ter mora upravljavcu ali drugemu revizorju, ki ga pooblasti upravljavec, omogočiti izvajanje revizij, tudi pregledov, ter pri njih sodelovati.

**40. člen**

Obdelovalec se zavezuje, da bo upravljavca nemudoma obvestil v primeru, da bo prejel zahtevo za dostop do osebnih podatkov iz te pogodbe, s strani kateregakoli tujega upravnega ali sodnega organa.

**Razdrtje pogodbe**

**41. člen**

Naročnik si pridržuje pravico do predčasne prekinitve pogodbe v primeru, da izvajalec ne izpolnjuje pogodbenih obveznosti na način, predviden v tej pogodbi. V primeru ugotovitve neizpolnjevanja zahtev iz dokumentacije tekom izvajanja pogodbe, naročnik izvajalca na to pisno opozori. Če v roku treh dni od dneva opozorila izvajalec ne prilagodi dela zahtevam naročnika lahko naročnik začne postopek prekinitve pogodbenega razmerja s pisno odpovedjo pogodbe in zahteva povračilo škode. Odpovedni rok je en mesec.

Naročnik si pridržuje pravico do odpovedi pogodbe, v kolikor v sprejetem proračunu nima zagotovljenih zadostnih pravic porabe. Naročnik lahko odpove pogodbo z enomesečnim odpovednim rokom, ki začne teči od prejema pisnega obvestila, posredovanega izvajalcu.

Naročnik si pridržuje pravico, da ne naroča storitev po pogodbi v breme proračunov prihodnjih let, dokler za ta namen nima zagotovljenih pravic porabe v posebnem delu proračuna.

Naročnik lahko v primeru prenehanja potreb po nastanitvi migrantov odpove pogodbo z enomesečnim odpovednim rokom, ki začne teči od prejema pisnega obvestila, posredovanega izvajalcu .

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca.

1. **člen**

Naročnik lahko, ne glede na določila Obligacijskega zakonika, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročila, pa s tem dejstvom naročnik ni bil seznanjen v postopku javnega naročila;
* zaradi hudih kršitev obveznosti iz Pogodbe o Evropski uniji - PEU (UL C št. 326 z dne 26. 10. 2012), Pogodbe o delovanju Evropske unije - PDEU (UL C št. 326 z dne 26. 10. 2012) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

**Končne določbe**

**43. člen**

Vse spore iz te pogodbe bosta pogodbeni stranki reševali sporazumno, če do sporazuma ne pride, bo spore reševalo stvarno pristojno sodišče v Ljubljani.

Pogodbeni stranki se dogovorita, da bosta pri tolmačenju posameznih določb pogodbe uporabljali OZ.

Za vse kar ni določeno v tej pogodbi, se smiselno uporabljajo določbe razpisne dokumentacije.

V primeru, če med realizacijo te pogodbe nastanejo spremembe v statusu izvajalca se vse obveznosti iz te pogodbe prenesejo na njegove pravne naslednike.

Morebitne spremembe in dopolnitve te pogodbe so veljavne le, če so sklenjene v pisni obliki kot dodatek k pogodbi.

Pogodba je sestavljena v petih enakih izvodih, od katerih prejme naročnik štiri izvode, izvajalec pa en izvod.

Priloga:

1. predračun izvajalca št. \_\_\_\_\_\_\_\_ z dne \_\_\_\_\_\_\_\_\_\_
2. obrazec št. 5 »Seznam varnostnikov«

..........................., dne \_\_\_\_\_\_\_\_\_\_ Ljubljana, dne \_\_\_\_\_\_\_\_\_\_\_\_\_\_

Izvajalec: Naročnik:

................……………….. URAD VLADE RS ZA OSKRBO IN INTEGRACIJO MIGRANTOV

…………………………… …………………………

…………………………… ……………………………